# Uribarri Barrutieta Barrenetxea

Uribarri Barrutieta Barrenetxea, ezaguna Uri izenez (Iurreta, Bizkaia, 1997ko apirilaren 30a) errugbi jokalaria eta entrenatzailea da. Durangoko errugbi taldean, Getxokoan eta Eibarkoan jardun du. Espainiako selekzio nagusian jokatu du bai errugbi 7 bai errugbi 15 modalitatean.

## Bizitza

Sei-zazpi urterekin hasi zen errugbian jokatzen Durangoko DRT taldean. Uribarrik bere kirol ibilbidea eta nazioarteko lehiaketak ikasketekin uztartu zituen, IVEF/SHEE eta Lehen Hezkuntzako gradu bikoitza Deustuko Unibertsitatean. Goreti ahizpa gaztea ere errugbi jokalaria da.

## Kirol ibilbidea
### Errugbilari

Durango Rugby Taldean hezi zen eta hamairu urte bertan eman ondoren, Getxo Rugby Taldearekin jarraitu zuen eta gero, Eibar RT taldean. Goi mailako kirolean jardun du.
Nazioarte mailan 2015ean Liejan jokatutako Europako txapelketan egin zuen debuta, eta handik aurrera, talde absolutuaren deialdietako pieza finkoetako bat. Uribarrirentzat taldea gero eta bateratuago dago. “Dagoeneko ez gara zelaira salto egin eta ahal bezala gaztainak bilatzen dituen taldea. Erakutsi dugu hor egon gaitezkeela” adierazi du noizbait. Bere kirol curriculumean World Series-etan parte hartu izana nabarmentzen da, 2017an hasi zen.
Errugbi 7 modalitatean erdilari jardun du eta 2016ko ekainaren 3an egin zuen debuta, errugbi 15 modalitatean ostera, 2017ko ekainaren 3an debutatu zuen Hong Kong taldearen aurka.

#### Espainiako selekzio nagusian

Basque Team Fundazioko kidea eta Espainiako kidea ere izan da. 2015ean Europako errugbilari gazte onenen artean jokatu zuen, Espainiako selekzioak Liejan (Belgika) Europako Txapelketarako hautatua izan zen eta. Selekzioagaz gazteen mailan debuta egin eta azpitxapeldun geratu zen bere taldea, finalean Ingalaterraren aurka galduta.
Hamahiru urtez Durango errugbi taldean (DRT) jokatzen jardun ostean, Getxo taldera joan zen, errugbiaren mailarik gorenera eman zuen saltoa. Galesen (Erresuma Batua) hamabosteko selekziorekin debutatu zuen, eta Sidneyn (Australia) zazpiko selekzio absolutuarekin.
2017an errugbi 7 (Leona7s) Womens Sevens Seriesen Sidneyren hamaikagarren postua lortu zuten, Dubain hamargarrena eta Las Vegasen bederatzigarrena lortu ondoren Japonian jarraitu zuten. Espainiako selekzioa C multzoan geratu zen, Kanada, Ameriketako Estatu Batuak eta Ingalaterrarekin batera.

### Entrenatzaile

Durango Rugbi taldearen bigarren entrenatzailea da.

## Palmaresa
### Eibar RT

| Data | Lekua | Emaitzak | Bisitaria | Txapeketa | Denboraldia | Test Match |
| 2017/08/13 | AEB | 43 - 0 | Espainia | Munduko kopa XV | 2017 - 18 | 126 |
| 2017/17/08 | Italia | 8 - 22 | Espainia | Munduko kopa XV | 2017 - 18 | 127 |
| 2017/22/08 | Espainia | 31 - 7 | Hong Kong | Munduko kopa XV | 2017 - 18 | 128 |
| 2017/05/11 | Espainia | 5 - 24 | Eskozia | Lagunartekoa | 2017 - 18 | 130 |
| 2017/30/11 | Kanada | 19 - 0 | Espainia | World Seven Series | 2017 - 18 | - |
| 2017/30/11 | Fiji | 5 - 19 | Espainia | World Seven Series | 2017 - 18 | - |
| 2017/30/11 | Irlanda | 7 - 17 | Espainia | World Seven Series | 2017 - 18 | - |
| 2017/01/12 | Errusia | 20 - 7 | Espainia | World Seven Series | 2017 - 18 | - |
| 2017/01/12 | Zeelanda Berria | 43 - 0 | Espainia | World Seven Series | 2017 - 18 | - |
| 2017/01/12 | Espainia | 21 - 14 | Ingalaterra | World Seven Series | 2017 - 18 | - |
| 2018/11/11 | Espainia | 60 - 5 | Hong Kong | Lagunartekoa | 2018 - 19 | 133 |
| 2019/14/09 | SA Invitacion XV | 5 - 17 | Espainia | Lagunartekoa | 2019 - 20 | - |
| 2019/17/09 | Eastern Province XV | 15 - 55 | Espainia | Lagunartekoa | 2019 - 20 | - |
| 2019/21/09 | Sudafrica | 12 - 29 | Espainia | Lagunartekoa | 2019 - 20 | 138 |
| 2019/16/11 | Francia Occitanie | 16 - 12 | Espainia | Lagunartekoa | 2019 - 20 | - |
| 2020/19/01 | Espainia | 12 - 36 | Espainia | Lagunartekoa | 2019 - 20 | 140 |
| 2020/05/12 | Espainia | 59 - 0 | Estrellas Iberdrola | Lagunartekoa | 2020 - 21 | - |
| 2021/27/02 | Espainia | 87 - 0 | Herbehereak | Europako kopa XV | 2019 - 20 | 142 |

## Erreferentziak

* 1 2 3 (Gaztelaniaz) «Uribarri Barrutieta Barrenetxea» Rugby Femenino 2025-09-07 (Noiz kontsultatua: 2025-02-09).
* 1 2 3 «[BIDEOA: "Uri ahizparengaitik hasi nintzen errugbian. Niretzat erreferente bat izan da beti" - Durangaldea»] Anboto.org (Noiz kontsultatua: 2025-02-09).
* ↑ Kirolariak. .
* ↑ (Ingelesez) «Uribarri Barrutieta» www.ultimaterugby.com (Noiz kontsultatua: 2025-02-09).
* 1 2 «Barrutieta: “Uste dut momentu honetan ez naizela oso kontziente zer ari naizen lortzen eta bizitzen” - Durango» Anboto.org (Noiz kontsultatua: 2025-02-09).
* ↑ (Ingelesez) «Spain v Netherlands» Rugby Europe (Noiz kontsultatua: 2025-02-09).
* 1 2 «Uribarri Barrutieta: "Nire bizitza ez litzateke berbera izango errugbirik barik" - Durango» Anboto.org (Noiz kontsultatua: 2025-02-09).
* 1 2 (Gaztelaniaz) «Uribarri Barrutieta - basqueteam» basqueteam (Noiz kontsultatua: 2025-02-09).
* ↑ Boletina, /ferugby.es. .
* ↑ Relación de deportistas de alto nivel 2019 (Goi mailako kirolarien zerrenda). .
* ↑ «Uribarri Barrutieta Barrenetxea» Eibar Rugby Taldea | Webgune ofiziala 2021-08-22 (Noiz kontsultatua: 2025-02-09).
* ↑ Senior Neskak – Eibar Rugby Taldea | Webgune ofiziala. 2021-11-20 (Noiz kontsultatua: 2025-02-09).
* ↑ (Gaztelaniaz) Telebista, dotb Durangaldeko. (2017-04-18). «dotb.eus | La jugadora del DRT Uribarri Barrutieta en Japón con la Selección Seven femenina | dotb Durangaldeko Telebista» dotb.eus (Noiz kontsultatua: 2025-02-09).

## Kanpo estekak

* Datuak: Q132200529